घर में आग लगने से घरेलू समान सहित हजारों का समान राख
जशपुरनगर | शुक्रवार की सुबह सरनाटोली के पास एक मकान में आग लग गई। घटना में घर के बीच के कमरे में रखे सारे सामान जलकर राख हो गए। आग इतनी भयानक थी कि गोदरेज के आलमारी के अंदर रखे कपड़े और कागजात भी राख हो गए। घटना से परिवार सदमें में है।
शुक्रवार सुबह सरना टोली बस्ती के ठीक सामने हनुमान मंदिर के पास मंजू साहू के मकान में आग लगी। आग लगने का कारण शार्ट सर्किट की आशंका लगाई जा रही है। लेकिन कारणों की पुष्टि नहीं हुई है। मकान में मंजू साहू अपने बेटे किशन के साथ रहती है। सुबह करीब पौने 7 बजे जब परिवार के दोनों सदस्य घर के बाहर आंगन व बाहर के हिस्से में थे, तब पड़ोसियों ने देखा कि मकान के बीच के हिस्से से ऊपर धुआं निकल रहा है। परिवार के सदस्यों को जानकारी होने पर वे बीच के कमरे में जाने की कोशिश की तो धुंआ अधिक होने से कमरे में जाना मुश्किल हो गया। सूचना पर फायर ब्रिगेड की की टीम पहुंची और आग बुझाने प्रयास किया गया। पड़ोसी भी बाल्टी व अन्य माध्यम से पानी लेकर पहुंचे। लेकिन तब तक आग काफी फैल चुकी थी। आग से घर में रखे पंखे, कूलर, फ्रिज, कपड़े, बर्तन सहित लाखों के सामान जलकर राख हो गए थे। काफी मशक्कत के बाद आग पर काबू पाया गया। पुलिस मामले की जांच कर रही है।
hin_Deva hin_Deva hin_Deva